Държавен вестник, бр. 101, 2025 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  101
автоматизация и DevOps практики, включително среди за CI/CD, платформи за управление на 
инфраструктурата, като код, инструменти за мониторинг и скриптове за автоматизирано 
разгръщане на системи. Препоръчително е да се предвиди възможност за използване на 
инструменти като Docker и Kubernetes в симулирана или виртуална среда, съобразена с нивото 
на обучаемите. 
При работа с облачни технологии и виртуализирани среди е необходимо предоставяне на 
достъп до обучителни акаунти в платформи, като AWS, Microsoft Azure или Google Cloud. За 
теми, свързани с администриране и информационна сигурност, трябва да се осигури възможност 
за създаване и управление на политики за достъп, логове, бекъп и възстановяване, както и 
симулации на атаки и защити в контролирана среда. 
Особено внимание трябва да се обърне на безопасността – наличието на антистатични 
ръкавици, заземяване на работните станции, UPS устройства, противопожарни средства и ясни 
инструкции за безопасна работа с оборудването са задължителни. Осигуряването на достъп до 
реална или виртуална документация – схеми, ръководства, чеклистове и конфигурационни 
протоколи – е важна част от практическата подготовка. Учебната база следва да осигури и 
възможности за стратегическо планиране и управление на инфраструктурни проекти с помощта 
на симулационни инструменти и системи за сътрудничество. 
 
6. 
Изисквания към обучаващите 
Право да преподават по теория и практика на професията имат лица с висше образование и 
образователно-квалификационна степен „магистър“ или „бакалавър“ по специалности от 
професионално направление „Администрация и управление“ и „Икономика“ от областта на 
висше образование „Социални, стопански и правни науки“, от професионални направления 
„Електротехника, електроника и автоматика“ и „Комуникационна и компютърна техника“ от 
областта на висше образование „Технически науки“, от професионални направления 
„Информатика и компютърни науки“ и „Математика“ от областта на висше образование 
„Природни науки, математика и информатика“ от Класификатора на областите на висше 
образование и професионалните направления, приет с Постановление № 125 от 2002 г. на 
Министерския съвет (ДВ, бр. 64 от 2002 г.), съответстващи на професията. 
Учителска длъжност по учебен предмет или модул от професионалната подготовка може 
да се заема и от лица със завършено висше образование по съответната специалност и без 
професионална квалификация „учител“. 
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и 
професионалните направления, могат да преподават лица без висше образование и без придобита 
професионална квалификация „учител“, ако са придобили съответната професионална 
квалификация при условията и по реда на Закона за професионалното образование и обучение. 
Препоръчително е на всеки три години обучаващите да преминават курс за актуализиране 
на професионалните си знания, умения и компетентности. 
 
Речник на използваните чужди думи и съкращения 
Azure  Oблачна платформа на Microsoft 
API Application programming interface, Приложен програмен интерфейс 
AWS  Amazon Web Services – мащабируема облачна инфраструктура 
CI/CD Continues Integration/Continuous Delivery (or Deployment), 
Непрекъсната интеграция/Непрекъсната доставка (или внедряване)